Sukanto Tanoto

Sukanto Tanoto (Hanzi tradisional: 陳江和; Hanzi sederhana: 陈江和; Pinyin: Chén Jiānghé; lahèr 25 Dèsèmber 1949)Laurel Teo (2007-04-07). "From rags to US$2.8b fortune". Business Times Singapore.Èarsipaghi ḍâri vèrsi aslina tangghâl 2007-07-05. Èaksès tangghâl 20-01-2026 panèka pangusaha Indonèsia sè amolaè usaha è industri pangolahan kaju. È taon 2013, salèrana panèka sala sèttong pangusaha palèng soghi è Indonèsia kalabân nilai asèt 2,3 miliar dollar bânnya'na."Indonesia's 50 Richest List". Forbes. November 2013. Èaksès tangghâl 20-01-2026"Five Indonesians on 'Forbes' rich list". The Jakarta Post. 2008-03-08. Èaksès tangghâl 20-01-2026 Awwâlla mènangka panyadiyâ pakakas bân kabhutowan ka perusahaan minnyak naghârâ Pertamina, Sukanto Tanoto arintis usaha è bidang kahutanan è taon 1972."Sukanto Tanoto and family". Forbes. 2006-08-06. Èaksès tangghâl 20-01-2026 Kapentingan bisnis Sukanto Tanoto èpajhâlân sareng kalompo' usaha the Royal Golden Eagle International (RGEI), sè lambâ' èkennal mènangka Raja Garuda Mas.Ratnasari a, Evi (June 24, 2012). "THE PULP & PAPER KING SHARES HIS STORY" . Fortune Indonesia. Èaksès tangghâl 20-01-2026

 Biografi 
Lahèr è Belawan, Mèdan è tangghâl 25 Dèsèmber 1949, Sukanto Tanoto panèka ana' palèng towa ḍâri petto' satarètanan lakè'. Epaa'na panèka imigran ḍâri kottha Putian, provinsi Fujian, dhârâdhân Tiongkok. È taon 1966, Sukanto Tanoto èpaksa ambu sakola saellana sakola Tiongkok è bâkto ghânèka ètotop sareng rèzim Orde Anyar, Prèsidèn Soeharto. Salèrana ta' bisa nerrossaghi sakola ka sakola nasional polana eppa'na ghi' awarganaghârâ'ân Tiongkok.

Saellana eppa'na sèdhâ sacara dâdhâghân, Sukanto Tanotolah sè kodhu ajhâlânaghi bisnis kalowarghâ. Sacara on-laon Sukanto Tanoto ngembhângaghi bisnissâ molaè ḍâri pardhâghângan umum kantos mennang kontrak-kontrak bisnis pamaddheghân jaringan pipa gas internasional. Bâkto bâḍâ krisis minnyak è taon 1972 sè dhâddhi sebbhâb arghâ  minnyak dhunnya pas larang, Sukanto Tanoto ollè kaontongan ḍâri bisnis klienna sè akembhâng sanget ceppet. Kalabân tambâ'ân usaha, Sukanto Tanoto ngallè fokussâ ka bisnis laèn sè bhidhâ è taon 1973, è bâkto ghânèka Indonèsia dhâddhi tokang èkspor kaju log ka Jeppang bân Taiwan ghâbây èola dhâddhi plywood, sabelluna èimpor polè ka Indonèsia kalabân arghâ larang.

Sukanto Tanoto panèka pangusaha otodidak bân ta' mamarè pendidikan formal è sakola'an. Salèrana ajhâr bhâsa Inggris tong-sèttong okara ngangghuy kamus bhâsa Tiongkok – Inggris bân akhèrra bisa noro' sakola bisnis è Jakarta è partengnga'an taon 1970. Salèrana pas nerrossaghi ajhâr è INSEAD è Fontainebleau, Prancis.

È taon 1997, Sukanto Tanoto mèlè neptep è Singapura asareng kalowarghâna, bân maddhek kantor pusaddhâ è ka'dissa'. Sukanto Tanoto teptep dhâddhi warga naghârâ bân negghu' paspor Indonèsia.

 Sombher-sombher